Religion As A Profession And As A Source Of Income
حضور آپکا جواب پھر کئی سوالوں کو جنم دے رہا ہے لیکن میں سوال کی بجائے اپنی رائے دے کر اس نشست کو ختم کرنا چاہتا ہوں یہ شائد میری کم علمی ہے کہ میں آپ کی دی ہوئ مثالوں (دلیل)کو سمجھ نہیں پا رہا معذرت کے ساتھ عرض ہے کہ آپ حضرت عمر فاروق رض نے بطور حکمران جو انہوں نے سرکاری شعبہ جات تشکیل دیے انکو بنیاد بنا کر اج جو گلی محلوں میں پشہ ور بیھٹے ہیں آپ انکو غیر ضروری رعایت دے رہے ہیں۔ جہاں تک بات ہے حضرت ابو ہریرہ رض کی تو آپ نے خلفاء کہ ہی عہد حکمرانی میں دینی تعلیم کے علاؤہ بطور قاضی، سپاہی اور ملٹری گورنر فرائض سرانجام دیے۔ نبی کریم صلی اللہ علیہ وآلہ وسلم کی اعلان نبوت کے بعد نبوت کا ادارہ (حقیقی بنیادوں پر) اور اسلامی ریاست فکری بنیادیں پر وجود میں آچکی تھی آپ صلی اللہ علیہ وآلہ وسلم براہ راست معاش کی فکر سے اس بنیاد پر الگ ہوگئے کیونکہ آپ صلی اللہ علیہ وآلہ وسلم (ادارہ نبوت)اور فروغ اسلام کے روح رواں تھے۔ حضور حکومت کا علم دانش کہ فروغ کے لیے مقرر کرنے اور لوگوں کا گلی محلوں میں امام مسجد،ثنا خواں اور محافل میں مقررین کرایہ پر لانے میں میرے نزدیک بہت فرق ہے دینی تعلیم حاصل کرنا اور دوسروں تک اس علم کو پہچانا یقیناً ایک احسن عمل ہے لیکن اسے ایک پیشہ (روزگار) سمجھ کر اختیار کرنا میرے نزدیک ٹھیک نہیں ہاں اگر حکومت اپنی سرپرستی میں اہل علم سے کام لیتی ہے اور انہیں بدلے میں اجرت بھی دیتی ہے تو اس میں ہرج نہیں ۔ آپکا بہت شکریہ آپ نے اپنا قیمتی وقت اس بندہ ناچیز کو دیا، کوئ بات گراں گزری ہوتو معذرت اللہ تعالیٰ اپنی رحمتوں کا سایا آپ پر قایم رکھے آمین
اختلاف راے میں کوئی حرج نہیں، آپ کو حق ہے جو راے دکھنا چاہیں رکھیے۔ بس استدلال واضح رہنا چاہیے۔ میں نے جو عرض کیا وہ اصولی موقف ہے۔ آپ کو جو اعتراض ہے وہ اس اصول کا اطلاقی پہلو ہے کہ اس سے فائدہ اٹھا کر گلی محلوں میں لوگ دین کے نام پر اپنی دکانیں کھولیں بیٹھیں ہیں۔ اس احساس میں میں بھی آپ کا ہمنوا ہوں۔ مگر آپ کا سوال چونکہ اصولی نوعیت کا تھا تو اصولی طور پر تو دینی خدمات کا معاوضہ طلب کرنے کی کوئی ممانعت نہیں ہو سکتی ۔ مسئلہ اس کی اس صورت کا ہے جس پر آپ کو اور مجھے بھی اعتراض ہے۔ اس صورت کی خرابی کو ایڈریس کیا جائے گا مگر اصول کو تبدیل نہیں کیا جا سکتا۔